PLANB ปิดตลาดรูด 10% เจอกระแสข่าวยื่นฟ้องนายกสมาคมฟุตบอลเอื้อประโยชน์ “แพลน บี”
PLANB ปิดตลาดรูด 10% เจอกระแสข่าวยื่นฟ้องนายกสมาคมฟุตบอลเอื้อประโยชน์ "แพลน บี"
PLANB ปิดตลาดรูด 10% เจอกระแสข่าวยื่นฟ้องนายกสมาคมฟุตบอลเอื้อประโยชน์ "แพลน บี"
30 ม.ค. 2563

ผู้สื่อข่าวรายงานว่าราคาหุ้น บริษัท แพลน บี มีเดีย จำกัด (มหาชน) หรือ PLANB ปิดตลาดวันนี้ที่ระดับ 5.95 บาท ปรับตัวลดลง 0.65 บาท หรือ 9.85% ด้วยมูลค่าการซื้อขาย 979.73 ล้านบาท
โดยราคาหุ้นปรับตัวลดลงอย่างหนักในวันนี้ หลังจากมีกระแสข่าวเกี่ยวกับการยื่นฟ้องนายกสมาคมกีฬาฟุตบอลแห่งประเทศไทย ที่ทำความเสียหายให้กับสมาคมกีฬาฟุตบอลแห่งประเทศไทย จากกรณีเอื้อประโยชน์ให้ PLANB เข้ามาบริหารสิทธิประโยชน์ของสมาคม และบริษัท พรีเมียร์ลีก ไทยแลนด์ (PLT)
อนึ่งเมื่อวันที่ 22 เม.ย.2559 สมาคมกีฬาฟุตบอลแห่งประเทศไทยในพระบรมราชูปถัมภ์ ได้ประกาศผลการคัดเลือกตัวแทนบริหารสิทธิประโยชน์ของสมาคมฯ โดยมีมติเป็นเอกฉันท์ให้ PLANB เป็นผู้บริหารสิทธิประโยชน์อย่างเป็นทางการในระยะเวลา 4 ปี
อย่างไรก็ตาม บล.กรุงไทย ซีมิโก้ ได้มีการเปิดเผยถึงประเด็นดังกล่าวว่า ทาง PLANB ยังมีความมั่นใจว่าไม่กระทบต่อสัญญากับสมาคมฯ ซึ่งสัญญาระหว่างบริษัท กับสมาคมฯ ยังคง Valid โดยทางบริษัทดำเนินการถูกต้องตามขั้นตอนต่าง ๆ และส่งมอบรายได้ให้กับสมาคมฯอย่างถูกต้องเกินกว่า minimum guarantee
ส่วนผลกระทบของการระบาดของไวรัสโคโรนา อาจมีผลต่อรายได้โฆษณาผ่านสื่อสนามบินนั้น ปัจจุบันยังไม่มีผลกระทบเพราะลูกค้าจองซื้อล่วงหน้า โดยสื่อสนามบินมีสัดส่วนเพียง 4% ของรายได้รวม พร้อมแนะนำ”ซื้อ”หุ้น PLANB ด้วยราคาเป้าหมาย 10.50 บาท
 
 